Kamerarendszer által rögzített felvételre vonatkozó adatkezelési tájékoztató

A **Launai Miklós Református Általános Iskola, Alapfokú Művészeti Iskola és Művészeti Szakgimnázium** (székhely: 2544 Neszmély, Petőfi Sándor utca 10.; OM azonosító: 201695, „**Iskola**”) az Európai Unió és a Tanács 2016/679. számú rendeletének („**Rendelet**”) való megfelelés érdekében a jelen adatkezelési tájékoztatóban tájékoztatja a kamerarendszer által rögzített képmása kezeléséről:

1. Az adatkezelő és adatvédelmi tisztviselő

A személyes adatok tekintetében az adatkezelő a Launai Miklós Református Általános Iskola, Alapfokú Művészeti Iskola és Művészeti Szakgimnázium (székhely: 2544 Neszmély, Petőfi Sándor utca 10.; OM azonosító: 201695).

Az Iskolánál adatvédelmi tisztviselő kinevezésére került sor. Az adatvédelmi tisztviselő neve: DataPro Tanácsadó Betéti Gimnázium, elérhetősége: adatvedelem@lamire.hu.

1. Az adatkezelés célja és jogalapja

Az Iskola a képmását az Iskola vagyonvédelmi célból kezeli.

Az adatkezelés jogalapja az Iskola jogos érdeke (Rendelet 6. cikk (1) bekezdés f) pont). Az Iskola jogos érdeke, hogy az ingó és ingatlan vagyonát védje, kihasználja a kamerák elriasztó és visszatartó erejét, valamint a területén történt jogellenes cselekmények körülményeit felderítse és a jogellenes cselekményekkel kapcsolatos felvételeket bizonyítékként felhasználja.

1. Személyes adatok megismerésére jogosult személyek és felvételek visszanézése

Az Iskola a kamerák felvételeit nem nézi folyamatosan. A kamerák felvételeinek megtekintésére és visszanézésére az intézményvezető rendelkezik jogosultsággal. A felvételek visszanézésére az alábbi esetekben kerülhet sor:

* + az Iskola az ingó és ingatlan vagyonban bekövetkezett kár körülményeinek felderítése;
  + az Iskola vagyona elleni bűncselekmény előkészülete felmerülése;
  + az Iskola ingó vagy ingatlan vagyona megsértésének gyanúja;
  + az Iskola területén történt jogellenes cselekmények gyanúja;
  + az Iskola területén bekövetkezett jogellenes cselekmények körülményeinek felderítse.

1. Személyes adatok címzettjei

Az Iskola a kamerarendszerben rögzített képmását harmadik személy részére nem teszi hozzáférhetővé.

1. Az adatkezelés időtartama

Az Iskola a képfelvételt 10 (tíz) napig kezeli.

1. Az Adatkezeléssel kapcsolatos jogai

Az adatkezeléssel kapcsolatos jogai gyakorlása érdekében az Iskola adatvédelmi tisztviselőjéhez az adatvedelem@lamire.hu e-mail címen fordulhat.

Az Iskola az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. Az Iskola szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról az Iskola a késedelem okainak megjelölésével a kérelem kézhezvételétől számított egy hónapon belül tájékoztatja Önt.

Az Iskolánál az alábbi érintetti jogokat gyakorolhatja:

* 1. Hozzáféréshez való jog

Ön tájékoztatást kérhet az Iskolától arra vonatkozóan, hogy az Iskola kezeli-e a személyes adatait.

Ha az Iskola a személyes adatait kezeli, akkor jogosult arra, hogy megismerje, hogy

* + 1. az Iskola milyen személyes adatait, milyen jogalapon, milyen adatkezelési cél miatt, mennyi ideig kezeli,
    2. az Iskola kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
    3. milyen forrásból származnak a személyes adatai,
    4. az Iskola alkalmaz-e automatizált döntéshozatalt, valamint annak logikáját, ideértve a profilalkotást is.

A kérelem benyújtásakor a felvétel készítésének helyét, valamint a felvétel készítésének időintervallumát 30 perces pontossággal szíveskedjen megadni.

Az Iskola az adatkezelés tárgyát képező személyes adatok másolatát az Ön erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel. Amennyiben kérése kiterjed a másolat kiadására, akkor az Iskola a kezelt személyes adatai másolatát az Ön rendelkezésére bocsátja oly módon, hogy a kamerafelvételen szereplő további személyek nem lesznek felismerhetők a felvétel másolatán.

Az adatbiztonsági követelmények teljesülése és az Ön jogainak védelme érdekében az Iskola meg kell, hogy győződjön az érintett és az Ön személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

* 1. Helyesbítéshez való jog

Ön jogosult az Iskolától kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

Amennyiben Ön hitelt érdemlően igazolni tudja a helyesbített adat pontosságát, az Iskola a kérést legfeljebb egy hónapon belül teljesíti és erről Önt az Ön által megadott elérhetőségen értesíti.

Az Ön helyesbítésre vonatkozó joga nem terjed ki arra, hogy az Iskola a kamerafelvételt módosítsa, azonban kiterjed arra, hogy az Iskola a kamerafelvétel visszanézésére vagy a kamerafelvétel kiadására vonatkozó jegyzőkönyvet helyesbítse, amennyiben az pontatlan vagy hiányos személyes adatokat tartalmaz.

* 1. Törléshez való jog

Kérheti, hogy az Iskola törölje a személyes adatait.

Az Iskola indokolatlan késedelem nélkül törli az Ön személyes adatait, ha (i) az Iskolának nincs szüksége a személyes adatokra abból a célból, amely célból gyűjtötte vagy kezelte, (ii) az Iskola a személyes adatait jogellenesen kezelte, (iii) az Iskola jogi kötelezettsége teljesítéséhez köteles a személyes adatokat törölni.

Ha az Iskola nyilvánosságra hozta a személyes adatokat és azt törölni köteles, akkor megtesz minden tőle elvárhatót annak érdekében, hogy tájékoztassa a személyes adatot kezelőket, hogy Ön kérelmezte tőlük az adott személyes adatokra mutató linkek vagy a személyes adatok másolatának, illetve másodpéldányának törlését.

* 1. Tiltakozáshoz való jog

Tiltakozhat a személyes adatai kezelése ellen a saját helyzetével kapcsolatos okból, ha a személyes adatok kezelése az Iskola vagy egy harmadik fél jogos érdekeinek érvényesítéséhez szükséges.

Az Iskola a személyes adatai törlését nem végzi el, ha az adatkezelés tekintetében elvégzett érdekmérlegelési teszt alátámasztja, hogy az Ön jogaival szemben az Iskolának elsőbbséget élvező jogos érdeke fűződik az adatkezeléshez és tájékoztatja Önt az érdekmérlegelési tesztben foglaltakról. Az Iskola törli a személyes adatait, ha Ön tiltakozik az adatkezelés ellen és az Iskolának nincs elsőbbséget élvező jogszerű oka az adatkezelésre.

* 1. Adatkezelés korlátozásához való jog

Ön kérheti, hogy a személyes adatai kezelését az Iskola korlátozza, ha

* + 1. Ön vitatja a személyes adatok pontosságát (ebben az esetben az Iskola arra az időtartamra korlátozza az adatkezelést, amíg ellenőrzi a személyes adatok pontosságát),
    2. az adatkezelés jogellenes, Ön a személyes adatok törlését ellenzi, és ehelyett kéri azok felhasználásának korlátozását
    3. az Iskolának a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli.
    4. Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Iskola jogos indokai elsőbbséget élveznek-e az érintett jogos indokaival szemben).

Az adatkezelés korlátozása esetén az Iskola a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.

1. Jogsértés esetén tehető lépések
   1. Ha úgy gondolja, hogy az Iskola megsértette a jogait a személyes adatai kezelése során, akkor az Iskola adatvédelmi tisztviselőjéhez az adatvedelem@lamire.hu e-mail címen fordulhat.
   2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
   3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Iskola székhelye szerint illetékes törvényszéknél nyújtja-e be keresetét.